கீரனூர் செல்வநாயகியம்மன் கோயில், கொங்கு மண்டலத்தில் மிகவும் புகழ் பெற்ற கோயில். அரசியல், சமூகம், பொருளாதாரம் என அனைத்திலும் செல்வாக்கு பெற்றவர்கள் இக்கோயில் காணியாளர்கள். கீரனூரில் இருந்து ஈரோட்டில் வந்து காணிபெற்றவர்கள், சேமூர் கொத்துக்காரர்களாக தேவேந்திரன் கூட்டத்தார் இருக்கிறார்கள். தாராபுரம் நொச்சிக்காட்டுவலசு கீரனூர் தேவேந்திரன் கூட்ட பெரியசாமி கவுண்டர் தாராபுரம் தொகுதியில் இருந்து பாராளுமன்ற உறுப்பினராக இருந்தவர் (1952-1957). சிறந்த நிர்வாகி என பெயரெடுத்தவர். கீரனூர் கோயில்கள் திருப்பணிகளுக்கு ஆறு கூட்டத்தாரோடு தேவேந்திரன் கூட்டத்தாரும் திருப்பணிகள் செய்துள்ளனர்.